Versió consolidada sense validesa jurídica
(actualitzada a 26/07/1997)


DECRET 152/1989, de 14 de desembre, de reestructuració dels Serveis Oficials Farmacèutics de la Comunitat 
Autònoma de les Illes Balears

(BOCAIB núm. 9, de 20 de gener de 1990;

correcció d’errades BOCAIB núm. 44, de 10 d’abril de 1990)
El Consell de Govern de la Comunitat Autònoma de les Illes Balears, a la sessió tinguda dia 14 de desembre de 1989, acorda:

1r
Aprovar el Decret esmentat en els mateixos termes continguts en el projecte.

2n
Sotmetre’l a un període d’informació pública de 20 dies següents al de la publicació en el BOCAIB.

3r
Facultar els Consellers de Funció Pública, de Sanitat i Seguretat Social i d’Economia i Hisenda perquè dictin totes les disposicions que siguin necessàries per aplicar-lo i desplegar-lo.

L’Estatut d’Autonomia de les liles Balears, aprovat per Llei Orgànica 2/1983, atribueix a la Comunitat Autònoma competències exclusives en matèria de sanitat i higiene i així mateix tot el relatiu al règim estatutari dels funcionaris de la Comunitat Autònoma en el marc de la legislació bàsica de l’Estat.

D’altra banda, l’organització dels Serveis Farmacèutics Locals és aprovada en virtut del Decret de 27 de novembre de 1953 (BOE de 7 d’octubre de 1954), però, havent-se modificat d’una manera substancial les comeses a realitzar per aquests sanitaris en el camp de la salut pública, sobretot tenint en compte la gran transformació experimentada a les Balears a causa del fenomen social del turisme, s’ha creat la necessitat d’intensificar el control d’infrastructures de sanejament, i així mateix una important demanda alimentària d’origen no animal a controlar, en la qual la competència professional dels Serveis Farmacèutics té una especial rellevància, tals com begudes de tot tipus, aliments vegetals, proveïments d’aigua potable a nuclis de població, etc. amb la consegüent intensificació de les activitats de laboratori de salut pública també derivada de tot això.

Així mateix, la millora dels transports i de les comunicacions i l’especialització, permeten de concentrar l’oferta dels serveis en unitats d’alt nivell tècnic on es pugui disposar dels elements necessaris per a donar resposta als problemes plantejats.

En aquest camp s’ha de tenir en compte, a més, la nova ordenació que estableix el Decret 34/1987 , de 21 de maig (BOCAIB de 6 de juny), pel qual s’aprova l’ordenació sanitària de la Comunitat Autònoma de les Illes Balears, dictada en aplicació del que es disposa a la Llei General de Sanitat i del Pla Director d’ Ordenació Sanitària de les Balears, mitjançant l’establiment de zones bàsiques de salut, sectors sani taris i àrees de salut, amb la consegüent integració en aquests dels professionals sanitaris dependents de In Comunitat Autònoma. Així mateix, l’entrada d’Espanya en la comunitat europea ha elevat el nivell d’exigències en el camp de la sanitat farmacèutica, la qual cosa fa necessari escometre la reestructuració de les places dels professionals farmacèutics que presten els seus serveis en el camp de la sanitat pública d’aquesta Comunitat.
La Llei 2/1989, de 22 de febrer (BOCAIB de 28 de març) de la Funció Pública de la Comunitat Autònoma de les Illes Balears, preveu a l’article 2, apartat 4, la possibilitat de dictar normes específiques per adequar-la a les peculiaritats del personal sanitari, supòsit que es dóna en el col·lectiu del personal adscrit als Serveis Farmacèutics de la Comunitat Autònoma.

Atès això, a proposta dels Consellers de la Funció Pública, de Sanitat i Seguretat Social i d’Economia i Hisenda, i havent-ho considerat prèviament el Consell de Govern a la sessió tinguda dia 14 de desembre de 1989,
DECRET
Article 1
U. Els Serveis Oficials de Farmacèutics dependents de la Comunitat Autònoma a de les Illes Balears s’adscriuen a la Conselleria de Sanitat i Seguretat Social.

Dos. 

A) Es creen els Sectors Farmacèutics de Manacor, Inca, illa de Menorca i illes d’Eivissa i Formentera, l’àmbit geogràfic dels quals serà coincident amb els sectors sanitaris corresponents, creats en virtut del Decret 34/1987, de 21 de maig, d’ordenació sanitària de les Illes Balears.

B) Es crea també el Sector Sanitari Farmacèutic de Palma, l’àmbit geogràfic del qual serà coincident amb els sectors sanitaris creats en virtut del Decret 34/1987, en el qual s’integren el municipi de Palma de Mallorca i també tots els municipis no inclosos en els sectors sanitaris a què es refereix l’apartat 2 B) d’aquest article.

Tres. En els Sectors Sanitaris Farmacèutics, s’hi designarà un coordinador. No obstant, la coordinació del Sector Sanitari Farmacèutic de Palma serà duita a terme pels Serveis Centrals de la Conselleria de Sanitat i Seguretat Social, als quals queden adscrits els farmacèutics de sector corresponents.

Quatre. Els funcionaris dels Serveis Oficials Farmacèutics de la Conselleria de Sanitat i Seguretat Social exerciran l’activitat com a farmacèutics destinats en els Serveis Centrals de la Conselleria com a Coordinadors de Sectors Sanitaris i com a Farmacèutics de Sector.

Article 2

1. Els coordinadors dels sectors farmacèutics es destinaran als municipis que en són capdavanters, i s’integraran en els centres comarcals i insulars de Sanitat, mentre dependran orgànicament del director del centre respectiu. Però, en desenvoluparan les funcions sota la dependència funcional dels serveis centrals de la Conselleria; també haurà d’informar de les activitats realitzades pels farmacèutics del seu sector direcció al director del centre del qual depenen, excepte el coordinador del Sector Farmacèutic de Palma, que estarà sota la direcció dels serveis centrals de la Conselleria de Sanitat i Consum. 

2. Les funcions que han de desenvolupar els coordinadors dels sectors sanitaris farmacèutics seran les següents:

a) L’ordenació de les activitats dels farmacèutics del sector sanitari que hi hagi dins el seu àmbit territorial.

b) L’elaboració d’estadístiques dins el seu àmbit d’actuació i la remissió, juntament amb els parts d’activitats setmanals dels serveis farmacèutics al seu càrrec, al director del centre, per al seu coneixement.

c) Les funcions de farmacèutic de sector sanitari, si n’és el cas.

d) I, en general, totes les funcions que se’ls assigni d’acord amb la legislació vigent, així com la que en un futur es promulgui.
Article 3
Les funcions a acomplir pels farmacèutics de sector són:

A) Control, vigilància i inspecció sanitària de les indústries i activitats dedicades a obtenir, transformar, manipular, emmagatzemar, distribuir i vendre aliments d’origen no animal i begudes, sense perjudici de les competències d’altres serveis oficials en la matèria.

B) Control, vigilància i inspecció sanitària de la potabilitat de les aigües de consum públic, que comprèn la captació, l’emmagatzemament, el tractament, la distribució, fins i tot dels vehicles dedicats al transport d’aigües, i, així mateix, el compliment de les normes higiènico-sanitàries corresponents.

C) Participació en els programes d’educació sanitària a desenvolupar en l’àmbit de la seva competència.

D) Intervenir en el desenvolupament de les campanyes sanitàries, seguint les directrius dels Serveis Centrals de la Conselleria de Sanitat i Seguretat Social i/o del Coordinador del Sector corresponent.
E) Emetre informes i elaborar estadístiques sobre les matèries de la seva competència.

F) Col·laborar en la vigilància de la sanitat ambiental i en l’estudi i en l’aplicació de les mesures correctores del medi ambient, en allò que afectin matèries pròpies de les competències de la Conselleria de Sanitat i Seguretat Social, sense perjudici de les competències que en aquesta matèria tenguin encomanades altres organismes.

G) Inspeccionar les condicions sanitàries de tot tipus de local i/o establiments públics o privats, mercantils, industrials i/o de serveis i informar-ne, i així mateix, vigilar tot el que es refereix a l’aplicació de la normativa tècnic-sanitària corresponent, incloent-hi l’emissió d’informes i la inspecció sanitària en matèria d’activitats classificades (molestes, insalubres, nocives i perilloses) sense perjudici de les competències en aquesta matèria d‘altres organismes, o que d’una manera expressa sigui atribuïda per decisió de la Conselleria de Sanitat i Seguretat Social a altres serveis d’aquesta en l’àmbit de les seves competències.

H) Controlar, vigilar i inspeccionar les aigües de bany, marítimes, piscines públiques o altres establiments públics similars.

I) L’expedició i complementació de tota la documentació oficial necessària per a Ia gestió de taxes i/o preus sanitaris en l’àmbit de la seva competència, documentació que haurà de ser remesa als serveis centrals de la Conselleria per a liquidació i cobrament, seguint les instruccions que a aquest efecte la Conselleria de Sanitat i Seguretat Social dicti.

J) Efectuar inspeccions d’oficines de farmàcia, farmacioles o serveis farmacèutics hospitalaris, magatzems de distribució de productes farmacèutics i magatzems de distribució de medicaments d’ús veterinari.
K) I, en general, totes aquelles funcions que se’ls assignin en relació amb matèries de la seva competència, d’acord amb la legislació vigent i amb la que es promulgarà en el futur al respecte.
Article 4
Els funcionaris farmacèutics han de fixar la seva residència en el Sector Sanitari Farmacèutic en el qual radiqui el lloc de feina a què haguessin estat adscrits, excepte autorització expressa de la Conselleria de Sanitat i Seguretat Social per a residir fora de l’àmbit territorial corresponent. No obstant, quan hi concorrin circumstàncies excepcionals que ho aconsellin així, la Conselleria de Sanitat i Seguretat Social podrà fixar el lloc de treball en un municipi determinat dins del Sector Sanitari Farmacèutic en el qual el funcionari es trobi prestant els seus serveis, així com establir l’obligació de residir en el dit municipi al farmacèutic que l’ocupi.

L’horari de treball s’ha d’ajustar al propi que exigeixin les activitats objecte de l’actuació funcionarial, i bé podrà ser fixat per Resolució de la Conselleria de Sanitat i Seguretat Social, en la mesura que ho consideri pertinent, a la vista d’aquelles exigències.

Article 5
A partir de l’entrada en vigor d’aquest Decret, els funcionaris que s’integren en els Serveis Oficials Farmacèutics no podran ser titulars d’una oficina de farmàcia, magatzem de productes farmacèutics, magatzem de distribució de medicaments d’ús veterinari, laboratoris d’anàlisis clíniques o qualsevol altre tipus de laboratori farmacèutic, excepte el que es disposa a la Disposició Transitòria d’aquest Decret. Tampoc no podran ser copropietaris, regents, substituts o adjunts d’una oficina de farmàcia, ni podran tenir llocs de treball en serveis farmacèutics hospitalaris, laboratoris d’anàlisis clíniques o qualsevol altre tipus de laboratori farmacèutic, magatzems de distribució de productes farmacèutics o magatzems de distribució de medicaments d’ús veterinari.
Article 6
Les farmacioles rurals i turístiques s’adjudicaran d’ara endavant als farmacèutics lliures amb oficina de farmàcia establerts en el municipi corresponent, d’acord amb l’antiguitat que com a tals tenguin a la localitat de què es tracti, per Resolució de la Conselleria de Sanitat i Seguretat Social. En el cas que es tracti d’un municipi que no tengui farmacèutic lliure amb oficina de farmàcia, es podrà adjudicar a un farmacèutic que reuneixi les condicions anteriors del municipi més pròxim. Per a adjudicar les farmacioles s’ha de tenir en compte l’antiguitat com a farmacèutic lliure amb oficina de farmàcia en el municipi a què pertanyi el nucli de població on s’ha d’instal·lar la farmaciola o del municipi confrontant amb aquest. Tot això sense perjudici del que es preveu a la Disposició Addicional Primera d’aquest Decret.

Article 7
Les places que en l’actualitat constitueixen els Serveis Farmacèutics Locals s’adscriuen a la Conselleria de Sanitat i Seguretat Social, amb la distribució que resulta de l’Annex d’aquest Decret, la qual podrà ser modificada quan resulti pertinent per Ordre de la Conselleria.

Article 8
El proveïment de llocs de treball entre els funcionaris pertanyents als Serveis Oficials Farmacèutics de la Comunitat Autònoma s’efectuarà mitjançant concurs, que serà convocat per Ordre de la Conselleria de la Funció Pública, a proposta de la Conselleria de Sanitat i Seguretat Social, d’acord amb el que a aquest efecte estableixen la Llei de la Funció Pública, les normes que la desenvolupin i la legislació estatal aplicable, si n’era el cas.

Article 9
La Secció de Sanitat Farmacèutica de la Conselleria de Sanitat i Seguretat Social s’estructura en dos Negociats.
DISPOSICIONS ADDICIONALS

Disposició Addicional Primera
Es convocarà un concurs en un termini de sis mesos a partir de l’entrada en vigor d’aquest Decret. Aquest concurs serà d’acoblament i hi podran participar tots els farmacèutics dels Serveis Oficials de la Comunitat Autònoma de les Illes Balears amb plaça en propietat o en destinació provisional. Es considerarà mèrit preferent en les Bases de la Convocatòria que s’aprovi a l’efecte el de trobar-se amb destinació definitiva com a farmacèutic de l’àmbit geogràfic del Sector Sanitari Farmacèutic de què es tracti. En el supòsit que els sigui adjudicada plaça en el concurs d’acoblament, els serà d’aplicació el que es disposa a l’article 5 d’aquest Decret. Els funcionaris en propietat o en destinació provisional que no presentin sol·licitud en el concurs d’acoblament o que no hi obtinguin destinació podran exercitar una segona opció en un altre concurs de trasllat o sol·licitar destinació en els llocs de treball dels Serveis Oficials Farmacèutics en un termini màxim de cinc anys des de la data d’entrada en vigor d’aquest Decret. En el cas contrari, continuaran com a farmacèutics titulars del partit farmacèutic en el qual es trobin prestant serveis, en les condicions establertes en el Decret de 27 de novembre de 1953, fins que cessin en el lloc esmentat per qualsevol causa i en aquest moment quedaran amortitzades les places que havien ocupat.

Disposició Addicional Segona
Els funcionaris que amb caràcter interí prestin serveis a l’entrada en vigor d’aquest Decret cessaran en aquesta situació com a conseqüència de la resolució del concurs d’acoblament previst a la Disposició Addicional Primera i en aquest moment quedaran amortitzades les places que havien acomplert.
Una vegada que s’hagi procedit a efectuar el concurs d’acoblament, es procedirà a convocar un concurs-oposició per a cobrir les places que resultin vacants, al qual podran concórrer els farmacèutics que acompleixin interinament alguna de les places pertanyents al Cos de Farmacèutics Titulars a l’entrada en vigor d’aquest Decret.
Disposició Addicional Tercera
Una vegada efectuat el concurs previst a la Disposició Addicional Primera, les places actuals de funcionaris dels Serveis Oficials Farmacèutics de la Comunitat Autònoma de les Illes Balears s’extingiran i se’n produirà l’amortització a mesura que els seus titulars prenguin possessió de les noves destinacions com a conseqüència del concurs, si n’era el cas. No obstant, pel que fa a les places procedents dels Cossos de Farmacèutics Titulars que d’acord amb laa Disposició Addicional Setena de la Llei 2/1989, de la Funció Pública de la Comunitat Autònoma de les Illes Balears, s’hagin convertit en places de l’Escala Sanitària del Cos Facultatiu Superior, es farà constar aquesta procedència en els concursos de trasllat posteriors que es convoquin als efectes pertinents i els funcionaris procedents del Cos de Farmacèutics Titulars podran continuar participant en els concursos de trasllat per a cobrir places de l’esmentat Cos que es convoquin en el futur pel Ministeri de Sanitat o per alguna Comunitat Autònoma.
Disposició Addicional Quarta
Els farmacèutics amb contracte fix laboral a l’entrada en vigor de la Llei 2/1989, de la Funció Pública de la Comunitat Autònoma de les Illes Balears, les places dels quals s’adscriguin als Serveis Oficials Farmacèutics, objecte d’aquest Decret, s’integraran en aquests segons que es dugui a terme el que preveuen les Disposicions Transitòries Segona i Cinquena de la Llei 2/1989.
Disposició Addicional Cinquena
No s’integren en els Serveis Oficials Farmacèutics de la Comunitat Autònoma els farmacèutics que no es trobin actualment destinats a places que s’integrin en els Serveis Oficials que es creen en aquest Decret.
Disposició Addicional Sisena
Per la Conselleria d’Economia i Hisenda s’habilitaran els crèdits necessaris, si n’era el cas, per a fer front a les necessitats derivades de la reestructuració objecte d’aquest Decret.

Disposició Addicional Setena
Les retribucions que percebran els farmacèutics dels Serveis Oficials creats en aquest Decret seran les que es derivin del que es preveu a la Llei de la Funció Pública en condicions similars a les de la resta de funcionaris de la Comunitat Autònoma. El nivell de complement de destinació i, així mateix, el complement específic, si n’era el cas, seran fixats a la relació de llocs de treball de la Comunitat Autònoma.

Disposició Addicional Vuitena
D’acord amb el que es disposa a l’article 42 de la Llei General de Sanitat de 25 d’abril de 1986 (BOE de 29 d’abril), els Ajuntaments hauran de sol·licitar, a través del Coordinador del Sector Sanitari Farmacèutic en la demarcació del qual siguin compresos, el suport tècnic necessari per a desenvolupar les funcions que la Llei esmentada els atribueix. Així mateix, i d’acord amb el que es preveu a l’article 42, apartat 5, quan els funcionaris dels Serveis Oficials Farmacèutics de la Comunitat Autònoma prestin suport als Ajuntaments en matèria de la seva competència, serà a càrrec seu l’aportació dels mitjans materials necessaris per a la prestació del servei.
Disposició Addicional Novena
Quan hi concorrin circumstàncies excepcionals que ho aconsellin així, els funcionaris dels Serveis Oficials Farmacèutics de la Comunitat Autònoma podran ser adscrits a laboratoris dependents d’aquella amb caràcter exclusiu, en el qual cas els serà d’aplicació la normativa que, quant a horari, retribucions, jornada i funcions sigui aplicable al lloc de treball al qual se’ls adscriu i mentre acompleixin el lloc de treball esmentat.

Disposicions transitòries

Disposició Transitòria Primera
La reestructuració dels Serveis Oficials Farmacèutics s’efectua sense perjudici del que a aquest efecte es disposi a la Llei de Creació del Servei Regional de Salut de Ies Balears.

Disposició Transitòria Segona
Els funcionaris del Cos de Farmacèutics Titulars que no participin en el concurs d’acoblament i optin per continuar acomplint les funcions a la seva destinació actual, percebran les retribucions que percebien amb càrrec als Pressuposts de la Comunitat Autònoma en el moment d’entrada en vigor d’aquest Decret i en tots el casos se’ls garanteixen aquestes percepcions com a mínim.

Disposició Transitòria Tercera
En tot allò que no es preveu en aquest Decret, hi serà d’aplicació amb caràcter supletori la normativa estatal d’aplicació especifica al Cos de Farmacèutics Titulars, aixi com la normativa general de la Funció Pública de les Balears, en la mesura que sigui possible aplicar-la.
DISPOSICIONS FINALS

Disposició Final Primera
Es faculten els Consellers de la Funció Pública i de Sanitat i Seguretat Social perquè dictin les normes que siguin necessàries per a executar i desplegar aquest decret.

Disposició Final Segona
Aquest Decret entrarà en vigor l’endemà d’haver-se publicat en el BOCAIB.
Disposició derogatòria

Queden derogades aquelles disposicions d’igual o inferior rang que s’oposin a aquest Decret.

ANNEX

� Aquest Decret ha estat modificat pel Decret 97/1997, d’11 de juliol (� HYPERLINK "http://iea.caib.es/sacmicrofront/noticia.do?idsite=274&cont=60948&lang=CA" ��BOCAIB núm. 093, de 26 de juliol de 1997�).


Cal tenir en compte que aquest Decret ha estat afectat pel Decret 70/1990, de 28 de juny, d’aprovació definitiva de la reestructuració dels Serveis Oficials Farmacèutics de la Comunitat Autònoma de les Illes Balears (� HYPERLINK "http://iea.caib.es/sacmicrofront/noticia.do?idsite=274&cont=60630&lang=CA" ��BOCAIB núm. 89, de 21 de juliol de 1990�).


� Article modificat pel Decret 97/1997, d’11 de juliol, esmentat en la nota 1.


� Vegeu � HYPERLINK "http://boib.caib.es/pdf/1990/19900120-9.pdf" ��BOCAIB núm. 9, de 20 de gener de 1990�.





